b'\n_START_ARTICLE_\nComo (pokrajina)\n_START_SECTION_\nZgodovinske zanimivosti\n_START_PARAGRAPH_\nOzemlje dana\xc5\xa1nje pokrajine Como zavzema konec zahodnega dela jezera Lario ali Lago di Como. Ko so ga okoli leta 200 pr. n. \xc5\xa1t. zavzeli Rimljani, so se takoj lotili bonifikacije naravne kotline ob jezeru in ustanovili voja\xc5\xa1ko postojanko Comum. Izkazala se je za pomembno strate\xc5\xa1ko sredi\xc5\xa1\xc4\x8de v vojni proti Retom, zato je bila v kratkem \xc4\x8dasu poseljena: \xc5\xbee leta 77 pr. n. \xc5\xa1t. se je tod nastanilo 5000 kolonov rimskega imperija. Med priseljenci je bilo 500 gr\xc5\xa1kih poslovne\xc5\xbeev in po njihovih potomcih so baje dobila ime nekatera mesta v pokrajini. Leta 49 je Comum, dana\xc5\xa1nji Como, postal municipium (vmesna stopnja med provinco in kolonijo).'